|  |
| --- |
| **Таблица****за направените предложения и коментари в процеса на обществено обсъждане на проект на условия за кандидатстване, условия за изпълнение и приложенията към тях по процедура чрез подбор на проекти** **BG14MFOP001-1.019 „Рибарски пристанища, кейове за разтоварване, рибни борси и лодкостоянки“, мярка 1.8. „Рибарски пристанища, кейове за разтоварване, рибни борси и лодкостоянки”, сектор „Инвестиции насочени към изграждане и/или модернизация на лодкостоянки“ по Програма за морско дело и рибарство (ПМДР) 2014-2020 г., одобрена с докладна записка № …………………………..** |
| **№** | **Данни на подателя** | **Дата на получаване** | **Коментар/Предложение** | **Становище на УО на ПМДР** |
| **1.** | Община Шабла,Петър Атанасов,Зам. кмет „Финанси“ | 06.01.2021 г. | Уважаеми дами и господа,Във връзка с провеждане на обществено обсъждане на документите за кандидатстване по мярка 1.8 "Рибарски пристанища, кейове за разтоварване, рибни борси и лодкостоянки", Сектор „Инвестиции насочени към изграждане и/или модернизация на лодкостоянки“, приложено изпращаме Ви нашите възражения, предложения и коментари, както следва:1. В точка 11.1 „Критерии за допустимост на кандидатите“ от Условията за кандидатстване по мярката е записано, че кандидатите трябва да бъдат собственици или да имат учредени права на ползване за обекти, регистрирани като лодкостоянки с валидно Удостоверение за експлоатационна годност, издадено от Изпълнителна агенция "Морска администрация" (ИАМА). Също така е записано в точка 24 „Списък на документите, които се подават на етап кандидатстване“, че един от изискуемите документи е валидно удостоверение за експлоатационна годност, издадено от Изпълнителна агенция "Морска администрация" (ИАМА), прикачено в ИСУН 2020. Режимът на регистрация на лодкостоянка в Изпълнителна агенция "Морска администрация", предполага тя да бъде изградена преди това. При положение, че проектното предложение е за изграждане на нова лодкостоянка, е невъзможно да бъде представен този документ на етап кандидатстване. Също така следва да се вземе предвид, че е невъзможно представянето му и поради факта, че не е направена промяна в Наредба № 9 от 17 октомври 2013 г. за изискванията за експлоатационна годност на пристанищата и специализираните пристанищни обекти. Затова предлагаме удостоверението за експлоатационна годност, издадено от Изпълнителна агенция "Морска администрация" (ИАМА), да бъде изискуем документ на етап отчитане на проекта (към искането за окончателно плащане).2. В точка 24 „Списък на документите, които се подават на етап кандидатстване“, документ № 13 е „Отчет за заетите лица за последните три години, считано от датата на кандидатстване или от датата на регистрация за нови за - прикачен в ИСУН 2020 (документът е задължителен за всички проектни предложения)“. Бихме искали да ви уведомим, че не е изписано докрай наименованието на документа. Също така предлагаме да се уточни дали този документ въобще да бъде изискуем за кандидати общини.3. В точка 22 „Критерии и методика за оценка на проектните предложения“ е записано:- По критерий 1 „Капацитет“: Критерият се доказва с документ № 5 от списъка с документи, които се подават на етап кандидатстване по т. 24 от настоящите условия – Документ № 5 от списъка е представянето на най-малко две независими съпоставими оферти с цел определяне основателността на предложените разходи.- По критерий 4 „Проектът се изпълнява в акваторията на Черно море“: Критерият се доказва с документ № 6 от списъка с документи, които се подават на етап кандидатстване по т. 24 от настоящите условия – Документ № 6 от списъка е Решение на Общинския съвет за кандидатстване по настоящата процедура.Бихме искали да попитаме дали тези документи доказват съответствието на проектното предложение по гореизброените два критерия. | Приема се.В УК по процедура чрез подбор на проекти BG14MFOP001-1.019 са внесени необходимите корекции. |
| **2.** | Община Бургас,Малина Стоянова,Главен експертДирекция „Стратегическо развитие“ | 11.01.2021 г. | Уважаема госпожо/господине,Във връзка с публикуваните за обществено обсъждане от Управляващият орган на Програмата за морско дело и рибарство 2014-2020 г., проекти на Условия за кандидатстване, Условия за изпълнение и приложенията към тях по процедура чрез подбор на проекти BG14MFOP001-1.019 „Рибарски пристанища, кейове за разтоварване, рибни борси и лодкостоянки“, Мярка 1.8. „Рибарски пристанища, кейове за разтоварване, рибни борси и лодкостоянки”, Сектор „Инвестиции насочени към изграждане и/или модернизация на лодкостоянки“, бихме желали да направим, следния коментар:1. В Условията за кандидатстване като допустими за финансиране в т. 13.1. Допустими дейности са „Инвестиции, свързани с изграждането и/или осъвременяването на лодкостоянки“. В същото време в т. 24. „Списък на документите, които се подават на етап кандидатстване“, като задължителен документ при подаването на проектното предложение в т. 7 се изисква „Валидно Удостоверение за експлоатационна годност, издадено от Изпълнителна агенция "Морска администрация" (ИАМА)“.При положение, че се кандидатства с проектно предложение свързано с изграждането на лодкостоянка, при подаването кандидатът не би могъл да представи документа описан по-горе, който се издава от ИАМА след завършване изграждането на лодкостоянка и издаване на Разрешение за ползване на същата.Моля да се уточни, в случай на кандидатстване с проект за изграждане на лодкостоянка, какви документи би следвало да бъдат представени. | Приема се.В УК по процедура чрез подбор на проекти BG14MFOP001-1.019 са внесени необходимите корекции. |
| **3.** | Община Свищов,Генчо Генчев,Кмет | 11.01.2021 г. | УВАЖАЕМИ ГОСПОЖИ И ГОСПОДА,Във връзка със стартирало обществено обсъждане на документация за процедура за финансиране на проекти „Рибарски пристанища, кейове за разтоварване, рибни борси и лодкостоянки" по Програмата за морско дело и рибарство 2014-2020г., изразявам следното становище:При оценката на проектни предложения за сектор „Инвестиции насочени към изграждане и/или модернизация на лодкостоянки“ е включен критерий за оценка: „4. Проектът се изпълнява в акваторията на Черно море” с тежест 20 точки Този критерий очевидно осигурява предимство при класиране на проекти предназначени за черноморския регион.Освен упоменатия по-горе критерий, дискриминационен е и критерий „1. Капацитет“, които при оценяването осигурява значително предимство в класирането на проектни предложения, според броя на предвидените корабни места. Напр. оценката на ПП започва с 40 точки, ако проектът осигурява над 30 корабни места. Този начин на оценка осигурява предимство при оценяването не според качеството на проектното предложение, а според мащаба на предвидената инвестиция, с което отново се дава предимство на проекти предназначени за черноморския регион. Този начин на оценка ще стимулира кандидатстващите да включват брой корабни места не според реалната необходимост.Считам също, че оценяването на проекти по тази мярка с подобни критерии ще компрометира усилията, които се полагат от централната власт и от местните власти за съживяване и стимулиране на икономическата активност в Дунавския регион – особено в северозападната и централната част на северна България. Трябва да се има предвид, че рибарството по поречието на река Дунав има потенциал за развитие, тъй като е основен поминък на немалка част от населението в този регион, а към настоящия момент инвестиции в инфраструктура не са правени.Ето защо при определянето на критериите за оценка на проектни предложения сектор „Инвестиции насочени към изграждане и/или модернизация на лодкостоянки“, ПРЕДЛАГАМ:1. критерият за оценка: „Проектът се изпълнява в акваторията на Черно море” с тежест 20 точки и 2. критерият за оценка: „Капацитет” с тежест до 40 точки да отпаднат, тъй като са дискриминационни по отношение на нечерноморските региони и по отношение на проектните предложения с предвидени инвестиции и за лодкостоянки с предвидени по-малко корабни места.Считам за справедливо обстоятелството, че критериите за оценка на проектни предложения в този сектор следва да осигуряват предимство единствено на проектите, с реализирането на които:- ще се създаде и/или ще се модернизира инфраструктурата;- ще се подобрят условията на труд на работещите в бранша;- ще се създадат условия за подпомагане и развитие на бранша и т.н.Предвид гореизложеното искрено се надявам при решението Ви за окончателен избор на критерии за оценка на проектни предложения по мярка 1.8 "Инвестиции в рибарски пристанища, кейове за разтоварване, рибни борси и лодкостоянки" да се съобразите със становището на Община Свищов по въпроса. | Приема се по принцип.УО на ПМДР ще има предвид становището на община Свищов при следващи приеми по мярка 1.8. „Рибарски пристанища, кейове за разтоварване, рибни борси и лодкостоянки”, сектор „Инвестиции насочени към изграждане и/или модернизация на лодкостоянки“. За предлаганите промени е необходимо технологично време за да може КН на ПМДР да вземе необходимото решение и да промени критериите за подбор в сектор „Инвестиции насочени към изграждане и/или модернизация на лодкостоянки“, което ще забави значително откриването на приеми по мярка 1.8, а този подход не е целесъобразен в края на програмния период. Въпреки, че общините имат представител в КН на ПМДР в лицето на НСОРБ до настоящият момент чрез тях не е имало предложения за промени в критериите за подбор, имайки предвид, че това е трети прием по мярката и е имало достатъчно възможности за реализацията на направените предложения. |
| **4.** | Община Лом,Георги Георгиев,Кмет | 21.01.2021 г. | Прилагането на мярката ще допринесе за постигане на специфична цел „Подобряване на конкурентоспособното и жизнеспособността на предприятията в сектора на рибарството, включително на дребномащабния крайбрежен флот, и подобряване на безопасността и условията на труд". Предвид важността на риболовните пристанища и лодкостоянки, ПМДР следва да подпомага съответните инвестиции, целящи по-специално повишаване на енергийната ефективност, опазването на околната среда и качеството на разтоварваните на сушата продукти, подобряване на безопасността и условията на труд.ПМДР ще подпомага съответните инвестиции в лодкостоянки, целящи по-специално:- подобрявана на тяхната инфраструктура;- повишаване на енергийната ефективност;- опазването на околната среда и качеството на разтоварваните на сушата продукти; - подобряване на безопасността и условията на трудИдеите за промени, касаят Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020, финансирана от Европейския фонд за морско дело и рибарство т. 11.1 Критерии за допустимост на кандидатите: т.1. Юридически лица или еднолични търговци (ЕТ), регистрирани по Търговския закон или Закона за кооперациите;Клонове на юридически лица, регистрирани в България, не могат да участват в процедурата чрез подбор на проекти поради липсата на самостоятелна правосубектност.т. 2. Общини или държавни учреждения.Кандидатите по т. 1 и т. 2 трябва да отговарят на следните изисквания:- да бъдат собственици или да имат учредени права на ползване за обекти, регистрирани като лодкодтоянки с валидно Удостоверение за експлоатационна годност, издадено от Изпълнителна агенция "Морска администрация" (ИАМА);Поставеното изискване за лодкостоянките да бъдат с валидно Удостоверение за експлоатационна годност Изпълнителна агенция "Морска администрация" (ИАМА) е изцяло дискриминационно изискване за кандидатите от Българското крайбрежие на р.Дунав. Според данните от публичния регистър на пристанищата, поддържан от ИАМА, в целия български участък на р. Дунав няма нито едно регистрирано „Рибарско пристанище“ по смисъла на чл. 107 от „Закона за морските пространства, вътрешните водни пътища и пристанищата в Република България“ /ЗМПВВППРБ/ , както и нито един регистриран специализиран пристанищен обект по смисъла на чл.111а и чл.111б от ЗМПВВППРБ, с вид и/или предназначение за приставане , престой и разтоварване на прясна риба от рибарски кораби /лодки/.Справка – „Регистър на пристанищата в района на Дирекция „Речен надзор- Русе“ „Регистър на пристанищата в района на Дирекция „Речен надзор- Лом“ при ИАМА.Горното обстоятелство предпоставя изцяло липсата на потенциални бенефициенти по Българското крайбрежие на р.Дунав, въпреки, че риболовните кораби и лодки са атрибути на традиционен поминък в тези райони.Не е обяснимо и логически взаимно изключващи се са обстоятелствата, как съществуващите лодкостоянки вече са получили УЕГ, т.е. вече са изградени и функционират, съгласно ЗМПВВППРБ, а според т. 14.1.4. Допустими за финансиране по настоящата процедура са следните разходи за:1. Строително-монтажни работи за модернизиране на лодкостоянки.2. Строително-монтажни работи за изграждане на лодкостоянки.3. Разходи за независим строителен и авторски надзор и инвеститорски контрол до 2% от СМР.За Съюза е от съществена важност да се постигне устойчив баланс между сладководните ресурси и тяхната експлоатация. Ето защо, следва да се предвидят подходящи мерки за подпомагане на риболова във вътрешни водоеми и по поречието на р. Дунав, като надлежно се отчита въздействието върху околната среда и се запазва икономическата жизнеспособност на тези сектори. От друга страна следва да се има предвид, че безвъзмездната финансова помощ се предоставя за дейности Инвестиции, свързани с изграждането и/или осъвременяването на лодкостоянки по мярката заложена в Програмата за морско дело и рибарство в съответствие с чл. 43 - Рибарски пристанища, кейове за разтоварване, рибни борси и лодкостоянки, параграф 1, 2 и 3 от Регламент (ЕС) № 508/2014. Подпомагането по настоящата мярка не обхваща изграждането на нови Рибарски пристанища или нови рибни борси, но допуска изграждане на лодкостоянки и тук е понятийното противоречие със разпоредбите на ЗМПВВППРБ , където, като специализиран пристанищен обект по смисъла на чл.111а и чл.111б, с възможност да бъде регистриран в Регистъра на Българските пристанища и да получи Удостоверение за експлоатационна годност /УЕГ/ e финален етап, а не първоначален в изграждането на лодкостоянки.Предложението на Община Лом е да отпадне изискването за представяне на валидно Удостоверение за експлоатационна годност, издадено от Изпълнителна агенция "Морска администрация" (ИАМА) в Условията за кандидатстване по настоящата процедура.Относно т. 22. Критерии и методика за оценка на проектните предложения:Според Критерии за подбор в сектор „Инвестиции насочени към изграждане и/или модернизация на лодкостоянки: „критериите за подбор са изготвени от УО и одобрени от Комитета за наблюдение (КН) на ПМДР. По този начин се гарантира, че УО на ПМДР има ясни насоки зададени от КН и извършвания подбор на проектни предложения за финансиране от ЕФМДР е в съответствие с целите на Програмата.“Недоумение тогава буди критерий 4. Проектът се изпълнява в акваторията на Черно море и получава 20 точки.Явно в сектор „Инвестиции насочени към изграждане и/или модернизация на лодкостоянки“ не е приоритет тези инвестиции да бъдат насочени за стимулиране на дребномащабния крайбрежен риболов, какъвто е този по р. Дунав.В Сектор „Инвестиции насочени към изграждане и/или модернизация на лодкостоянки" няма регламентиран финансов ресурс за кандидатите от районите от поречието на р. Дунав. Това ще доведе до диспропорции в разпределението на БПФ, като се има пред вид стимулирането на крайморския регион в предишния програмен период и активността на потенциалните бенефициенти. Предложението е да отпадне посочения дискриминационен критерий 4. Една от целите на ЕК е стимулиране на дребномащабния крайбрежен риболов, какъвто е този по р. Дунав. В плана за действие за развитието, конкурентоспособността и устойчивостта на дребномащабния крайбрежен риболов заложен в ПМДР са посочени редица мерки, чието изпълнение на този етап от прилагане на програмата дори не е стартирало.Относно т 7. Индикатори Прави впечатление, че има индикатори, които трудно биха постигнати и доказвани от бенефициентите. Такива са 2. Промяна в стойността на продукцията; 5. Създадена заетост (ЕПРВ) в сектора на рибарството или допълнителните дейности; Механизма за отчитане е неясен, а последиците - сериозни. Още повече, че в случай на неизпълнение на индикаторите за резултат, заложени в проектното предложение, на кандидата ще бъдат наложени финансови корекции съгласно разпоредбите на Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на ЗУСЕСИФ, приета с ПМС № 57 от 28 март 2017 г.Надявам се становището на Община Лом да бъде взето под внимание от УО на ПМДР. | Приема се по принцип.УО на ПМДР ще има предвид становището на община Лом при следващи приеми по мярка 1.8. „Рибарски пристанища, кейове за разтоварване, рибни борси и лодкостоянки”, сектор „Инвестиции насочени към изграждане и/или модернизация на лодкостоянки“. За предлаганите промени е необходимо технологично време за да може КН на ПМДР да вземе необходимото решение и да промени критериите за подбор в сектор „Инвестиции насочени към изграждане и/или модернизация на лодкостоянки“, което ще забави значително откриването на приеми по мярка 1.8, а този подход не е целесъобразен в края на програмния период. Въпреки, че общините имат представител в КН на ПМДР в лицето на НСОРБ до настоящият момент чрез тях не е имало предложения за промени в критериите за подбор, имайки предвид, че това е трети прием по мярката и е имало достатъчно възможности за реализацията на направените предложения. |